இனிச்சிறப்புப் பாயிரம் இருவகைப்படும். அவை யாவையோவெனின்:- ஆக்கியோன் பெயரும், வழியும், எல்லையும், நூற்பெயரும், யாப்பும், நுதலிய பொருளும், கேட்போரும், பயனும் என இவை. என்னை? "ஆக்கியோன் பெயரே வழியே எல்லை நூற்பெயர் யாப்பே நுதலிய பொருளே கேட்போர் பயனோ டாயெண் பொருளும் வாய்ப்பக் காட்டல் பாயிரத் தியல்பே" - என்றார் ஆகலின். "காலம் களனே காரணம் என்றிம் மூவகை யேற்றி மொழிநரு முளரே" - எனவும் கூறுவாராகலின், இவை மூன்றும் சேர்த்துப் பதினொன்றாம் என்பது.